钦定古今图书集成/理学汇编/经籍典/第137卷 > 《板》
## 钦定古今图书集成/理学汇编/经籍典/第137卷 > 《板》

人主之疾十有二发，非有贤医，莫能治也。何谓“十二
发？痿；蹶；逆；胀；满；支；膈；盲；烦；喘；痹；风；此之曰十二发。”贤
医治之何？曰：“省事轻刑，则痿不作；无使小民饥寒，则
蹶不作；无令财货上流，则逆不作；无令仓廪积腐，则
胀不作；无使府库充实，则满不作；无使群臣纵恣，则
支不作；无使下情不上通，则膈不作；上材恤下，则盲”
不作；法令奉行，则烦不作；无使下怨，则喘不作；无使
贤伏匿，则痹不作；无使百姓歌吟诽谤，则风不作。夫
重臣群下者，人主之心腹支体也。心腹支体无疾，则
人主无疾矣。故非有贤医莫能治也。人皆有此十二
疾，而不用贤医，则国非其国也。《诗》曰：“多将熇熇，不可
救药”，终亦必亡而已矣。故贤医用则众庶无疾，况人
主乎。